text: [{"text_idx": "#000000", "text": "Vitnisbur\u00f0arKristnili\u0301vKirkja og samkomaMentan og SamfelagAndaktBo\u0301ka- og filmsumr\u00f8\u00f0urBloggurUng"}, {"text_idx": "#000001", "text": "MyndasavnSangir og akkordirTalusavnTilmeldingar til tilt\u00f8kKalendariNethandil"}, {"text_idx": "#000002", "text": "\u2013 Guds ri\u0301ki ma\u0301 a\u0301virka \u00f8ll \u00f8ki i\u0301 samfelagnum"}, {"text_idx": "#000003", "text": "Si\u0301\u00f0st i\u0301 juni lutto\u0301k Ovi Brim, prestur, saman vi\u00f0 fo\u0301lkum u\u0301r \u00f8llum heiminum a\u0301 sto\u0301rari ra\u0301\u00f0stevnu i\u0301 Manila a\u0301 Filipsoyggjum. Altjo\u0301\u00f0a missio\u0301nsr\u00f8rslan \u201dLausanne\u201d skipa\u00f0i fyri, og h\u00f8vu\u00f0sevni\u00f0 var, hvussu vit best kunnu fullf\u00f8ra visjo\u0301nina hja\u0301 Lausanne um, at Guds ri\u0301ki a\u0301virkar hv\u00f8rt \u00f8ki i\u0301 samfelagnum."}, {"text_idx": "#000004", "text": "\u2013 Lausanne er ein r\u00f8rsla, hv\u00f8rs h\u00f8vu\u00f0sendama\u0301l er at fa\u0301a alla kirkjuna at fara u\u0301t vi\u00f0 \u00f8llum gle\u00f0ibo\u00f0skapinum til allan heimin. Hetta beit eg merki i\u0301 og fegnist eg um. A\u0301\u00f0renn eg fo\u0301r avsta\u00f0, gj\u00f8rdist ta\u00f0 m\u00e6r eisini meira greitt, at um alt evangelii\u00f0 skal bo\u00f0ast til \u00f8ll heimsins fo\u0301lkasl\u00f8g, so ma\u0301 \u00f8ll kirkjan vera vi\u00f0. Ta\u00f0 kla\u0301ra eitt nu\u0301 evangelisk-luthersk ikki einsam\u00f8ll, og heldur ikki baptistar ella a\u00f0rar samkomur, sigur Ovi."}, {"text_idx": "#000005", "text": "Ovi leggur afturat, at Guds kirkja um heimin s\u00e6r o\u0301gvuliga ymiskt u\u0301t kring kn\u00f8ttin. Alt fra\u0301 hu\u0301smeinigheitini i\u0301 Kina, til bi\u0301bliubo\u0301lkarnar, sum ver\u00f0a hildnir i\u0301 kaffiste\u00f0gunum i\u0301 Silicon Valley, til Nes prestagjald. Skal allur heimurin hoyra allan gle\u00f0ibo\u00f0skapin, mugu \u00f8ll vera vi\u00f0 at bera og bo\u00f0a bo\u00f0skapin."}, {"text_idx": "#000006", "text": "\u2013 Og eitt afturat: Ta\u00f0 merkir eisini, at ta\u00f0 ikki einans eru prestar og tru\u0301bo\u00f0arar og onnur, sum eru l\u00f8nt fulla ti\u0301\u00f0, sum skulu vera vi\u00f0."}, {"text_idx": "#000007", "text": "Eisini Kristus-ja\u0301ttandi mamman, l\u00e6rarin, na\u0301msfr\u00f8\u00f0ingurin, asfaltarbei\u00f0arin, skrivstovufulltru\u0301in, tann arbei\u00f0sleysi og so framvegis, ja, \u00f8ll mugu vit vera vi\u00f0."}, {"text_idx": "#000008", "text": "Ta\u00f0 var eitt av endama\u0301lunum vi\u00f0 ra\u0301\u00f0stevnuni at varpa ljo\u0301s a\u0301 ju\u0301st hetta, grei\u00f0ir Ovi fra\u0301 og endurgevur setningin: \u201dFyri at fremja missio\u0301nsbo\u00f0ini, ma\u0301 hv\u00f8r arbei\u00f0ari vera prestur og hv\u00f8rt arbei\u00f0spla\u0301ss vera eitt prestastarv\u201d."}, {"text_idx": "#000009", "text": "Lausanne er ein r\u00f8rsla og tilfeingisbanki"}, {"text_idx": "#000010", "text": "Lausanne-r\u00f8rslan byrja\u00f0i i\u0301 1974, ta\u0301 fyrsta altjo\u0301\u00f0a ra\u0301\u00f0stevnan var i\u0301 by\u0301num Lausanne i\u0301 Sveits."}, {"text_idx": "#000011", "text": "\u2013 R\u00f8rslan vil sameina lei\u00f0arar i\u0301 \u00f8llum aldri, ti\u0301 eingin dugir alt, og eldri og royndir lei\u00f0arar kunnu veglei\u00f0a okkum yngru. Lausanne er ikki kny\u0301tt at nakrari a\u0301vi\u0301sari samkomu, men er meira ein evangeliskur tilfeingisbanki, b\u00e6\u00f0i i\u0301 tilfari, men sanniliga eisini i\u0301 menniskjaligum kontaktum, sigur Ovi."}, {"text_idx": "#000012", "text": "Lausanne virkar eftir fy\u0301ra su\u0301lum:"}, {"text_idx": "#000013", "text": "Gle\u00f0ibo\u00f0skapurin til hv\u00f8rt einstakt menniskja.Ein evangelisk kirkja til \u00f8ll fo\u0301lkasl\u00f8g.Ein Kristus-li\u0301kur lei\u00f0ari til hv\u00f8rja kirkju.Guds ri\u0301ki skal a\u0301virka \u00f8ll \u00f8ki i\u0301 samfelagnum."}, {"text_idx": "#000014", "text": "\u2013 Gle\u00f0ibo\u00f0skapurin vi\u0301sur fram a\u0301, ta\u0301 Jesus kemur aftur, men Guds ri\u0301ki er eisini longu nu\u0301 komi\u00f0 vi\u00f0 Jesusi og er sta\u00f0fest vi\u00f0 krossi, dey\u00f0a og uppreisn hansara. So longu nu\u0301 eru vit kristnu gj\u00f8rd u\u0301t til t\u00e6nastu fyri hann a\u0301 \u00f8llum \u00f8kjum i\u0301 samfelagnum, leggur Ovi dent a\u0301 og leggur afturat:"}, {"text_idx": "#000015", "text": "\u2013 Lykilin til Guds ri\u0301kis bo\u00f0an eru ikki fleiri prestar og tru\u0301bo\u00f0arar \u2013 to\u0301 at eg taki undir vi\u00f0 fleiri tru\u0301bo\u00f0arum \u2013 men at Guds fo\u0301lk um allan heim gerst Guds kirkja, sum elskar menniskju og sigur teimum fra\u0301 um Jesus Kristus."}, {"text_idx": "#000016", "text": "F\u00f8royar eru ikki beinlei\u00f0is vi\u00f0 i\u0301 Lausanne-netverkinum, men onkrir f\u00f8royingar hava luttiki\u00f0 a\u0301 ra\u0301\u00f0stevnum a\u0301\u00f0ur. Ole-Magnus Olafsrud, sum vitja\u00f0i i\u0301 F\u00f8royum i\u0301 fyrraa\u0301ri\u00f0, er virkin i\u0301 Lausanne, og ta\u0301 kom gongd (aftur) a\u0301 \u00e6tlanirnar um at vera meira beinlei\u00f0is vi\u00f0 i\u0301 Lausanne. Ta\u00f0 er i\u0301 hesum sambandi, at Ovi Brim var\u00f0 bo\u00f0in at vera vi\u00f0 a\u0301 ra\u0301\u00f0stevnuni i\u0301 Manila i\u0301 summar."}, {"text_idx": "#000017", "text": "\u2013 Eg haldi, at ta\u00f0 er natu\u0301rligt, at vit f\u00f8royingar kny\u0301ta bond til Lausanne og fa\u0301a a\u0301go\u0301\u00f0an av b\u00e6\u00f0i eggjan til missio\u0301n, i\u0301bla\u0301stri og tilfari. Ein ra\u0301\u00f0stevna er n\u00e6sta a\u0301r i\u0301 Po\u0301llandi, har fy\u0301ra f\u00f8royingar eru bodnir at vera vi\u00f0. Vo\u0301nandi kunnu vit spakuliga byrja eitt Lausanne-netverk i\u0301 komandi ti\u0301\u00f0um, sigur Ovi."}, {"text_idx": "#000019", "text": "Her er stuttur samandra\u0301ttur fra\u0301 ra\u0301\u00f0stevnuni a\u0301 enskum:"}, {"text_idx": "#000020", "text": "Myndir: Meth\u00f8g lutt\u00f8ka a\u0301 Manslegun"}, {"text_idx": "#000026", "text": "O\u0301lavur Jacobsen og Carsten Fonsdal Mikkelsen tru\u0301bo\u00f0arar hja\u0301 Heimamissio\u0301nini vo\u0301ru vi\u00f0 til m\u00f8tini i\u0301 Vigeland i\u0301 vikuskiftinum 23-25. juni. Millum m\u00f8tini tosa\u00f0u teir saman um naka\u00f0 av ti\u0301, sum teir h\u00f8vdu v..."}, {"text_idx": "#000027", "text": "Try\u0301 stig, sum kanska kunnu f\u00f8ra til veking"}, {"text_idx": "#000028", "text": "Mong her i\u0301 F\u00f8royum fylgja spent vi\u00f0 norsku fra\u0301s\u00f8gnunum um veking kring Vigeland Bedehus. Ta\u00f0 er hugaligt at hoyra so go\u0301\u00f0 ti\u0301\u00f0indi, og ta\u00f0 er kanska eyka hugaligt hesafer\u00f0. Fyrst og fremst ti\u0301, at ta\u00f0 er..."}, {"text_idx": "#000031", "text": "Brennandi spurningurin fra\u0301 Asbury hevur einki vi\u00f0 Asbury at gera"}, {"text_idx": "#000032", "text": "Tu\u0301 hevur m\u00f8guliga hoyrt ti\u0301\u00f0indini um andaligu vekingina a\u0301 fro\u0301\u00f0skaparsetrinum Asbury, har ein vanlig gudst\u00e6nasta enda\u00f0i vi\u00f0 eini framhaldandi lovsangsl\u00f8tu, har fo\u0301lk ja\u0301tta si\u0301nar syndir, og gle\u00f0ast um fr..."}, {"text_idx": "#000034", "text": "Kirkjuliga Heimamissio\u0301nin hevur i\u0301 mong a\u0301r havt ein fastan talvudag i\u0301 kirkjum okkara. Talvudagurin er vanliga sexagesima sunnudag (sunnudagin fyri f\u00f8stuinngang), sum i\u0301 a\u0301r er 12. februar. Virksemi\u00f0 hja\u0301 ..."}, {"text_idx": "#000036", "text": "Ho\u0301ast ny\u0301ggja missio\u0301nshu\u0301si\u00f0 i\u0301 Rituvi\u0301k er dupult so sto\u0301rt sum ta\u00f0 gamla, so var sum sild i\u0301 tunnu til vi\u0301gsluna sunnudagin. Forma\u00f0urin i\u0301 sty\u0301rinum i\u0301 Rituvi\u0301k, Hjalmar Hansen, forma\u00f0urin i\u0301 Kirkju..."}, {"text_idx": "#000047", "text": "Heimasi\u0301\u00f0an ny\u0301tir Google Analytics til tess at samla hagt\u00f8l yvir vitjandi a\u0301 heimasi\u0301\u00f0uni. Talan er einans um tekniskar da\u0301tur, sum ikki ey\u00f0merkja teg sum perso\u0301n."}, {"text_idx": "#000050", "text": "Les meira um okkara cookie politikk her"}]